《访唐师善山居》
元代·方回

苕溪南问旧长桥，渡水穿云不作遥。
迂道征鞍何自苦，隔林吟屋屡相邀。
晚晴浓淡烟俱好，春近高低雪尽消。
尚觉粗材欠诗料，政须余馥乞唐瓢。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。